**קירה הוגאן** (באנגלית: **Kiera Hogan**; נולדה ב-16 בספטמבר 1994) היא מתאבקת אמריקאית. היא מוכרת בעיקר בשל תקופתה בארגון ההיאבקות Impact Wrestling, שבו הייתה פעמיים אלופת זוגות הנוקאאוטס של אימפקט.

קריירת היאבקות מקצועית
----------------------

### קריירה מוקדמת

הוגאן החלה את קריירת ההיאבקות שלה בשנת 2015 באטלנטה. ב-16 באפריל היא ניצחה את אואן נייט, וזכתה באליפות הבין מגדרית של WWA4. בשנת 2016 החלה לעבוד במספר ארגונים נוספים ברחבי ארצות הברית, ביניהם הארגון Reality of Wrestling בבעלותו של בוקר טי וארגון הנשים Shine Wrestling. ב-11 בפברואר 2017, היא זכתה באליפות הספיריט של WSU. כעבור ארבעה חודשים היא הפסידה את האליפות לג'ורדיין גרייס.

### Impact Wrestling‏ (2017–2021)

ב-17 באוקטובר 2017, דווח שהוגאן חתמה על חוזה בארגון Impact Wrestling. הוגאן ערכה את הופעת הבכורה שלה בארגון ב-1 בפברואר 2018 בקרב שבו ניצחה את אלופת הנוקאאוטס, לאורל ואן נס, בקרב שאינו היה על התואר. בעקבות ניצחון זה, היא קיבלה הזדמנות להתחרות על האליפות שבוע לאחר מכן, אך בקרב זה הפסידה. ב-22 באפריל, הוגאן רשמה את אירוע השלם וצפה הראשון שלה, שבו הפסידה בקרב לטאיה ואלקירי. השתיים התחרו פעם נוספת ב-3 במאי בקרב שבו הוגאן ניצחה כתוצאה מפסילה לאחר שהותקפה על ידי טסה בלנצ'רד. עקב התקיפה, הוגאן התחרתה נגד בלנצ'רד ב-17 במאי בקרב שבו נוצחה על ידי האחרונה. ב-14 ביוני, הוגאן איתגרה את בלנצ'רד לקרב ללא פסילות, אך גם בקרב זה הוגאן הפסידה. ב-4 באוקטובר, הוגאן הפסידה לסו יאנג. לאחר הקרב, התנהלה תיגרה בין יאנג לבין אלי. הוגאן נחלצה לעזרת אלי, אך יאנג הכניסה אותה אל תוך ארון מתים. באירוע נועד לתהילה, שנערך ב-14 באוקטובר, אלי הצילה את הוגאן והוציאה אותה מארון זה. באירוע Homecoming, שנערך ב-6 בינואר 2019, הוגאן וג'ורדיין גרייס הפסידו בקרב זוגות לאלי וסו יאנג.

### All Elite Wrestling‏ (2021–היום)

ב-11 באוגוסט 2021 בפרק של התוכנית *Dark: Elevation*, הוגאן ערכה את קרב הבכורה שלה בארגון All Elite Wrestling‏ (AEW), שבו הפסידה להיקארו שידה. ב-20 באוגוסט בפרק הספיישל *The First Dance* של התוכנית השבועית *Rampage*, הוגאן הפסידה לג'ייד קארגיל. ב-16 באוקטובר בפרק של התוכנית *Dynamite*, הוגאן נחלה הפסד לפנלופה פורד.

אליפויות והישגים
----------------

* **הישגים בארגון ההיאבקות Impact Wrestling**
	+ אליפות זוגות הנוקאאוטס של אימפקט (פעמיים)  - עם טאשה סטילז

* **הישגים במגזין ההיאבקות Pro Wrestling Illustrated - PWI**
	+ PWI דירג אותה במקום ה-60 מתוך 100 המתאבקות הטובות ביותר לשנת 2020

* **הישגים בארגון ההיאבקות Women Superstars Uncensored - WSU**
	+ אליפות הספיריט של WSU (פעם אחת)

* **הישגים בארגון ההיאבקות World Wrestling Alliance 4 - WWA4**
	+ האליפות הבין מגדרית של WWA4 (פעם אחת)

קישורים חיצוניים
----------------

ויקישיתוף מדיה וקבצים בנושא **קירה הוגאן** בוויקישיתוף
* קירה הוגאן, ברשת החברתית טוויטר
* קירה הוגאן, ברשת החברתית אינסטגרם
* קירה הוגאן, באתר Online World of Wrestling

| אלופות זוגות הנוקאאוטס של אימפקט |
| --- |
| 2000 | שריטה וטיילור ויילד |
| 2010 | אווסום קונג והאמאדה • The Beautiful People (לייסי ואן אריק, מדיסון ריין וולווט סקיי) • האמאדה וטיילור ויילד • אנג'לינה לאב ווינטר • אמריקה המקסיקנית (רוסיטה ושריטה) • TnT (ברוק טסמאכר וטארה) • גייל קים ומדיסון ריין • אריק יאנג ו-ODB |
| 2020 | Fire 'N Flava (קירה הוגאן וטאשה סטילז) • ג'ורדיין גרייס ורייצ'ל אלרינג • Decay (האבוק ורוזמרי) • The IInspiration (ג'סי מקיי וקאסי לי) • The Influence (מדיסון ריין וטניל דאשווד) • רוזמרי וטאיה ואלקירי • VXT (צ'לסי גרין ודיאונה פוראזו) • The Death Dollz (ג'סיקה, רוזמרי וטאיה ואלקירי) (נוכחיות) |